КОВ през следващите години, ползвателите и дистрибуторите ще се конкурират на по-голям пазар от предишния. Това е възможност за тях да запазят и да развиват дейността си, дори при увеличение на техните цени поради антидъмпинговите мерки.
 (600)
 Също така се подчертава, че наличието на свръхкапацитет, в чиято основа е Китай, не оправдава нелоялните търговски практики, които вредят на промишлеността на Съюза, като застрашават нейното бъдеще, както и разнообразието на доставките, а по този начин — конкуренцията на пазара на Съюза.
 (601)
 Поради това Комисията стигна до заключението, че ползвателите и дистрибуторите не са непропорционално засегнати от налагането на мерките.
 7.4. Други фактори
 (602)
 Кабелите от оптични влакна са необходими за изграждането на бързи широколентови мрежи и следователно са от голямо значение за гражданите, предприятията и публичните субекти в ЕС, които зависят от тези мрежи за работа от вкъщи, домашно обучение, управление на стопанска дейност или предоставяне на услуги. Инвестирането чрез програмата „NextGenerationEU“ (150) е един от основните приоритети на Европейския съюз, чиято цел също така е внедряването на високотехнологична широколентова инфраструктура, достигаща до всяка точка на ЕС. Поради това кабелите от оптични влакна са ключови за цифровото десетилетие на ЕС (151) и за неговия цифров суверенитет.
 (603)
 Предвид значението на продукта, предмет на разследването, с оглед на посочените по-горе обществени цели Комисията анализира внимателно значението на потенциалните мерки върху проектите за разгръщане на широколентови мрежи.
 (604)
 Няколко страни заявиха, че потребителите и публичните бюджети в Съюза ще бъдат ощетени, ако бъдат наложени антидъмпингови мерки, тъй като цената на КОВ и по този начин общата цена на проектите за мрежи ще нарасне.
 (605)
 Поради това Комисията анализира разходите за КОВ спрямо общите разходи на проектите за мрежи. Разследването показа, че КОВ представляват само малък дял от общите разходи за разгръщане на цифрови мрежи. В действителност строителните работи (т.е. изкопните дейности с цел полагане на кабели) са най-значителното разходно перо в тези проекти, възлизащо на около 80 % от разходите. Останалите 20 % се състоят от разходи за материали, които включват също така други продукти, като тръби, кутии и части за свързване. Комисията установи, че КОВ представляват малък дял от общите разходи за проектите за мрежи — в случая на 5 G този дял е по-малък от 5 % според един от големите ползватели. Производителите от Съюза и оказалите съдействие вносители заявиха също така, че КОВ представляват около 5—10 % от общите разходи за проектите за мрежи.
 (606)
 Умереното ниво на съдействие на големите мрежови оператори на ЕС и публичните органи, отговорни за големите проекти за мрежи, също предполага, че евентуалните мерки върху КОВ не биха имали значително въздействие върху разходите и графика на тези проекти.
 7.5. Заключение относно интереса на Съюза
 (607)
 По време на разследването беше установено, че е налице достатъчно капацитет в Съюза и в други трети държави за замяна на вноса с произход от Китай. Освен това налагането на антидъмпингови мерки ще даде възможност на промишлеността на Съюза да инвестира в своите производствени обекти и нови технологии, от които да се възползват ползвателите. В същото време мерките не